39. schôdza NR SR - 10.deň - A. dopoludnia
Dátum: 2025-09-24
Poslanec: Kolíková, Mária (SaS)
Druh vystúpenia: Vystúpenie v rozprave

.. nie. To sa dá urobiť aj inak. Áno. Niektoré veci sú bolestivé ale dajú sa urobiť. Ľudia budú mať kvalitnú službu, budú dobre zaplatení, ale musíte urobiť nejakú zmenu. Možno to bude trošku iné pohodlie, ale áno. Na súdoch to znamená zrušiť budovy súdov, ktorých tu máme naviac, ktorých tu máme naviac. Zbytočne sa tam kúri, zbytočne sa tam svieti, máte to na stole, dá sa to urobiť. A to máte pripravené v rezorte justície a nič sa tam nedeje. Ale toto malo byť urobené pre každý rezort. A nie, že my sa dozvedáme, že budú nejaké inštitúcie tu zlučované. To proste nemá byť o tom, že tu mi našetrite nejaké peniaze. To má byť o tom, že štát funguje. Ale toto sa tu zjavne neurobilo. Neurobilo sa to. A ja vám teraz poviem. Je zjavné, že na strane štátu ste neurobili, že nič. Nula. Tu nevieme o žiadnych auditoch. Nula. Tu nevieme o žiadnych zmenách, ktoré by pre ľudí znamenali kvalitnejšiu službu. Nula, nula. Tu vidíme len rozklad kultúrnych inštitúcii. Príklad RTVS je toho jednoznačným dôkazom. Zbytočné organizačné zmeny, ktoré sa udiali len preto, aby ste politicky ovládli túto inštitúciu. Toto môžete čakať samozrejme pri všetkých ďalších zmenách, ktoré tu budú. Ohlásite nám, zlučujeme inštitúcie a bude zrejmé, že jediné o čo vám ide je, že to využijete na to, aby ste tam zmenili politicky vedenie. Ja som zvedavá, budem to sledovať. Bude to určite takto. Nebude tam žiadny zmysel kvalitnejšej služby. To by ste už dávno povedali. To by sme už dávno vedeli, že toto sa dá urobiť inák, lepšie, takto to priprav. Nie, nie. Robíte to potajme. Nejaká tabuľka, ktorá bude vylobovaná kto, koľko proste si vymôže na koaličnej rade. Takto to nemá byť. Takto to nemá byť. Tretí konsolidačný balík po dvoch rokoch. Hanba obrovská. A keďže vidím, že nastavenie štátu nerobíte nič. Ja som síce taký trochu laik z tej justície ja vám do toho kafrem. Ale prepáčte nemôžem sa na to pozerať a musím tu vystúpiť, lebo je to hrozné čo tu vidím, hrozné je to. Ale dovoľujem si povedať to, čo ja vnímam. 2600 ľudí prepustených ako zamestnancov. A poviem aj úplne konkrétne. Prepúšťanie krach fabrík, Eco Martin viac než 600 zamestnancov, Egotex Prešov 168 zamestnancov prepustených. ZKV Slovakia Krušovce 428 zamestnancov, Lowa Handlová 195 zamestnancov prepustených. Honeywell Partizánske 137 zamestnancov prepustených, Bukóza Holding 90 zamestnancov prepustených, Bukóza Invest 290 zamestnancov prepustených, Ngena Slovakia s.r.o. Košice 60 zamestnancov prepustených. Bosh elektrika ondras 200 zamestnancov prepustených, Makyta Púchov 125 zamestnancov prepustených, Eterna Bánovce nad Bebravou 300 zamestnancov. Všehovšudy okolo 2600 prepustených zamestnancov. Plus pravdepodobne ďalších 300 zamestnancov spoločnosti Šefler, ktorá má závody v Skalici a v Kysuckom Novom Meste. Toto je vaša vizitka pán minister financií. Takto vediete našu krajinu. Ja sa pýtam prosím vás. Aký investori k nám prichádzajú? Lebo títo investori nevyzerá, že by sa tu cítili dobre. Nevyzerá, že toto by vyzeralo dobre v tejto krajine. A môžeme sa kľudne baviť o štatistikách koľko máme bankrotov. Kľudne si môžeme pozrieť aj tieto štatistiky. To by boli tiež veľmi zaujímavé čísla. Sa pozrieť koľko nám skrachovalo subjektov v minulom roku, v tomto roku. Áno tie čísla sú vysoké. Sú vysoké pán minister. Najdrahšie ceny energií v tomto regióne. Tá, to klamstvo o lacnom Ruskom plyne by ste už mali dávno vyhovoriť vášmu premiérovi. Dávno by ste ho mali vyhovoriť. Energo pomoc? Mala byť adresná. Čo je to za energo pomoc? Že vy tu idete dať pomaly všetkým na Slovensku obyvateľom lacnejšie energie. A potom sa pozrieme a vidíme, že v Čechách to majú lacnejšie a je tam trhový systém. Vy sa nestaráte o to, aby sme tu mali zdravé, verejné financie. Prosím vás, keď začnete tlačovku, začnite ju so svojim obrázkom a obrázkom pána premiéra. Lebo veľmi rád ukazujete kto je za to zodpovedný. Tak vás poprosím, aby ste aspoň v tomto boli korektný. A ukázali áno, ja minister financií som zodpovedný za verejné financie. Áno ja som nedokázal šetriť na strane štátu. Áno ja ožobračujem ľudí, vyberám od nich peniaze. Áno ja súhlasil som s tým, aby boli dvojnásobné platy. Áno ja si myslím, že je teraz jubilejné platy sudcom. Áno ja som schválil aj 350 tisíc na zbytočnú analýzu. Áno ja som nežiadal od ministrov žiadny audit. Áno ja tu nebojujem za to, aby sa tu konečne začalo šetriť na strane štátu. Áno ja som nič neurobil preto, aby tu bol ekonomický rast. Áno ja som za toto zodpovedný. Áno ja s mojim premiérom. Lebo to je vaša zodpovednosť pán minister. Tu dva roky čo ste vo funkcii sem chodíte a tu ukazujete nejaké obrázky politikov. Kľudne si tam dajte aj môj. Nech sa páči ako ste mi prisľúbili naposledy. Určite, dajte si. Absolútny výsmech, výsmech, výsmech. Že vy vaše tlačovky na miesto toho, aby ste konečne priniesli niečo čo uvidíme, že ozdraví verejné financie tak nie, tak nie. Vy z toho robíte nejaký zábavný cirkus. Nejakú estrádu nejakých obrázkov, prosím vás. Je to nie, že na zaplakanie, ale mňa naozaj zaujíma pán minister, mňa naozaj zaujíma, že za túto vašu politickú nadprácu čo robíte, čo dostanete, čo je vám sľubované? Kde skončíte? Som veľmi zvedavá. Lebo to čo robíte neprospieva Slovensku. A vy to viete. Je to proti záujmom Slovenskej republiky. Jednoducho neexistuje, aby zodpovedný minister financií tu schvaľoval takéto výsmechy ľuďom ako jubilejné platy sudcov. A ja to budem spomínať, lebo som vás na to upozornila veľmi jasne. Aj ministra spravodlivosti a dokonca z toho, že to mala byť možnosť je to povinnosť priamo v zákone. A súčasne v tom istom rezorte nie sú peniaze na úplne nevyhnutné výdavky na chod justície. Úplne nevyhnutné výdavky. Tak pán minister financií prosím vás ako sa tu vy staráte o verejné financie? Ako sa tu vy staráte? Čo idete urobiť preto, aby k nám prišli investori, aby od nás neodchádzali? Aby od nás neodchádzali kvalitní ľudia? Veď tu každý z nás pozná človeka, ktorý odchádza zo Slovenska. Nie len kvôli klíme, ktorú ste tu nastavili. Nie len kvôli tej klíme spoločnosti, toho napätia. Ale kvôli tomu, že sa im tu neoplatí žiť ekonomicky. Ekonomicky sa im tu neoplatí žiť. Že si to porovnajú prinajmenšom s Českom. Žiadna jazyková bariéra. Na čo by tu ostávali? Ja poznám, už viem napočítať prinajmenšom na obidvoch rukách ľudí, ktorí mi osobne povedali, že odchádzajú zo Slovenska. Odchádzajú zo Slovenska. Ekonomicky veľmi zdatní ľudia, veľmi zdatní ľudia. Či sú to zamestnanci alebo investori. Nevidia tu vôbec žiadnu budúcnosť. A vy to len dokazujete na vašich tlačovkách. Vy to len dokazujete, že ste prišli s ďalším návrhom, ktorým sa tu bude ľuďom ťažšie žiť. O živnostníkoch o tých ani nebudem hovoriť. To je pre nich naozaj k.o. to čo ste tu vymysleli. Ľudí, ktorí si privyrábajú na dôchodku, tak tí buď si nebudú privyrábať asi budú naozaj pozerať televízor. Asi je to lepšie ako si niečo privyrobiť. Alebo to budú robiť v čiernej ekonomike. Lebo to čo robíte to, prepáčte ja v tomto nie som úplne doma ako vy, ale to už chápem aj ja. Že, keď ľudí takto priškrtíte tak nebudú priznávať tie príjmy. No nebudú. No buď odídu odtiaľto, prečo by tu prosím vás zostávali. Keď tu vidia hneď vedľa môžu ísť do Brna. Prečo by tu ostali? Čo by tu robili? Na čo by tu ostali prosím vás? Na čo by tu ostávali? Na čo? No neostanú tu. Budú odchádzať. Alebo to nebudú priznávať. Vaše odhady proste sú bludy, sú výmysly. To proste nemôže obstáť. Vy nemôžete vychádzať z toho, že v tejto situácii, keď priškrtíte ľuďom odvody a dane, že dostanete proste. No nedostanete viac, nedostanete. A preto my sa stále vraciame k tomu jasnému ekonomickému opatreniu. Áno, treba zaviesť rovnú daň. Treba sa ľuďom nechať nadýchnuť. Treba sa nechať nadýchnuť aj investorom, zamestnávateľom aj zamestnancom. Aby ste zväčšili ten koláč, z ktorého chcete takto ukrajovať. Nech sa páči, potom dajte jubilejné platy sudcom, keď vidíte, že máme z čoho. Ale my nemáme z čoho. Tak vy ešte zmenšíte ten koláč z čoho a ešte z neho rozhadzujete. Tak prosím vás toto je aká zodpovednosť ministra verejných financií? Aká je toto zodpovednosť? Aká, aká? Tak vás naozaj ešte raz vyzývam, aby ste na tých tlačovkách začínali so svojim obrázkom, lebo toto vám ide dobre. Tak kľudne v tom pokračujte. Len tam dajte človeka, ktorý je za to naozaj zodpovedný. Sa postavte ľuďom čelom. Áno robím to. Dostal som tieto pokyny. Ja sa tu nestarám o (nezrozumiteľne vyslovené) verejné financie. Dostal som politické pokyny a naozaj ich poctivo plním. Vidíte. A tuto s premiérom to poctivo plním. Takto to urobte pán minister. Takto to urobte, lebo takto to je. Vy ste začali tento cirkus s tými obrázkami, tak ho dokončite. Dokončite ho so cťou a dajte si tam svoj obrázok. Lebo krajina to čo s ňou robíte ide do krachu. Je absolútne neslušné, že teraz počas môjho vystúpenia tu idete do poslaneckých lavíc a ste sa mi otočili chrbtom. To je presne, toto je presne symbol toho ako sa staviate k zodpovednosti voči ľuďom a k verejným financiám. Otočili ste sa im chrbtom. Presne tak ako teraz mne počas tohto vystúpenia. Teraz presne ste to ukázali. Áno, otočili ste sa chrbtom verejným financiám. Takto to je. A urobili ste to prvým dňom, keď ste nastúpili, pokračujete v tom ďalej, pokračujete v tom aj tu v parlamente, že ste nám nedali priestor sa tu ani rozprávať o tom čo ste tu nachystali pre ľudí, lebo pre štát ste nenachystali nič. To my zatiaľ nevieme. To bude možno nejaká tabuľka, ktorá sa vyjedná. Otočili ste sa chrbtom verejným financiám a takto to treba naozaj ľuďom povedať. Aj vás vyzývam pán minister, vyzývam vás, vyzývam vás, aby ste si konečne začali robiť domácu úlohu. Aby ste si ju konečne začali plniť. Aby ste konečne na vládach sledovali s čím chodia ministri. Aby ste len neodkývali politicky všetko čo tam chodí, lebo toto je rola ministra financií. Naozaj sa starať o to, aby v osobitne v čase konsolidácie verejných financií žiadne takéto nezmysli nám sem nechodili, ktoré ste vy schválili. O to sa máte vy v prvom rade postarať. A po druhé máte sa postarať, aby sa urobil audit. Ktorý sa neurobil ani v jednom rezorte. Ani v jednom. A to ste tu dva roky. Ani v jednom rezorte ste neurobili audit. Idete urobiť úplne z brucha nejaké škrty. Nebojíte sa toho páni poslanci z koalície? Ako zoškrtáte tie rezorty? Nebojíte sa to? Naozaj sa tohto nebojíte? Ja by som sa toho bála. Lebo ja vám môžem povedať, že to čo vidím v justícii je zlé. Je zlé. Takto sa jednoducho nespravuje štát. Nemôžete ho spravovať spôsobom, že budete legálne korumpovať vybrané subjekty v štáte počas konsolidácie verejných financií, že im pridávate a potom ľuďom, na ktorých stojí tento štát, tak tým budete mraziť platy a tým budete proste tie peniaze od nich vyberať z peňaženiek. Takto sa to jednoducho nerobí. Tak by ste si konečne mali začať robiť domácu úlohu. A naozaj slúžiť ľuďom, lebo zatiaľ slúžite iba svojim vlastným záujmom. Ďakujem.